Piiblikohvik
Tere tulemast taas Piiblikohvikusse!
Täna on mul väga huvitav külaline -
praost ja endine kirikuõpetaja Johan Candelin.
Tere tulemast! Aitäh.
Sul on mitmeid ameteid ja ülesandeid.
Juhatad ühendust "Märtrite kiriku sõbrad", millest räägime hiljem,
aga sul on maailmas ka muid ülesandeid -
näiteks oled Evangeelse Alliansi esindaja ÜRO-s.
Evangeelne Allianss on 170 miljoni kristlase katusorganisatsioon.
2002. aastal rajasid "First Step" (Esimene samm) foorumi,
kus osaleb kolm endist peaministrit Eestist, Norrast ja Poolast,
kellest viimane on hetkel Euroopa Parlamendi esimees.
Lisaks sellele oled ka Obama isikliku pastori nõunik.
Sul on palju tähtsaid usaldusülesandeid.
Samas on sul ka kuus ratsahobust, kellest üks võitis eile võistlused.
Nii see on. Olen alati öelnud, et olen õnnelikus abielus
ja väga õnnelikus "hobuelus".
Tere tulemast saatesse! Aitäh!
Milliseid olulisemaid trende näed praegu maailmas ringi reisides?
Milliseid arengusuundi on näha?
See on hea ja raske küsimus. Need trendid on üksteisega seotud.
Mõned neist on siiski väga selged.
Esimene on ehk täiesti uus olukord, kus tänapäeva noortel on võimalik
saada paari sekundiga ühendust noortega teises maailma otsas.
See tähendab, et esimest korda maailma ajaloos on meil ühine
globaalne noorsookultuur.
New Yorgi, Seinäjoki, Buenos Airese, Moskva ja Bangkoki noored
vaatavad samu videoid, kuulavad sama muusikat,
neil on sama firma jalanõud, päikeseprillid jne.
Sellist olukorda pole kunagi varem olnud.
Probleem on selles, et see globaalne noorsookultuur annab vastuse
noorte olulisele küsimusele: Miks ma elan?
Globaalne kultuur vastab: Elad selleks, et osta.
Sul on sisimas midagi puudu, aga kui ostad selle toote,
asi paraneb.
Kui oled selle ära ostnud ja hinges on ikka tühjus,
öeldakse, et sul on puudu veel see teine asi.
Nii öeldaksegi jätkuvalt, et kui ostad selle või koged toda,
saab su elu tähenduse ja sa leiad oma eesmärgi.
Kuid see on vale. See on asja negatiivne külg.
Arvan ise, et sellel kõigel võib olla tehniline potensiaal
tohutuks noorte ärkamiseks maailmas.
Kui noored lähevad mõnel maal liikvele ja kuulutavad neti,
meili, kodulehtede ja Facebook'i kaudu Jeesust,
ei takista miski sellel levimast mõne päevaga ümber maailma.
See tehniline võimalus on iseenesest neutraalne.
Jumal tahab seda kasutada, hingevaenlane tahab seda kasutada,
meedia ja äri tahavad seda kasutada ning paljud teisedki.
Selline tehniline võimalus on täiesti uus.
Kas pole nii, et seda ei suuda ükski diktatuur ega miski summutada?
Tõepoolest. Välja arvatud ehk Põhja-Korea.
Ka Hiinas on tänapäeval võimalik juba kogu maailmaga ühenduses olla.
Käisin aasta eest Iraanis ja osalesin Alfa-rühmas,
kus viibis kümme endist moslemit.
Kui küsisin, kuidas nad usule tulid, vastas üheksa neist,
et "Chat7" ehk satelliittelevisiooni kaudu.
Nad helistasid stuudiosse ja küsisid, kus asub nende linnas
lähim kristlik kogudus.
Nad otsisid koguduse üles, koputasid uksele
ja ütlesid, et tahavad kristlasteks saada.
Pastor ei olnud selle heaks midagi teinud.
See näitab, et tänapäeval ei takista miski hea sõnumi levitamist.
Kümnes alfalane tuli usule interneti kaudu, kust leidis farsikeelse Piibli.
Milliseid trende veel näha on?
Teine suur trend on ebakindlus tuleviku suhtes.
Erinevate riigijuhtide meelest elame väga ohtlikus olukorras -
millal tahes võib kus tahes juhtuda mis tahes.
See tähendab looduskatastroofe, majanduskrahhi USA-s,
mis kogu maailma kaasa tõmbab.
Kardetakse, et terroristid ründavad "räpase tuumapommiga" mõnd suurlinna
ja rikuvad näiteks selle vee.
On tunda üldist ebakindlust.
Kristlastel on siin võimalus rääkida tulevikust.
Ainus raamat, mis räägib kindlalt tulevikust, on Piibel.
Meil tasub olla tark, käituda hästi ja näidata, mida Jumal räägib.
Ilma Jumalata ei ole mingit tulevikku olemas.
Paljud riigid on seda täheldanud ja kogevad ebakindlust.
Inimesed on huvitatud isiklikust ja ka maailma tulevikust
ning Piibel räägib sellest üsna palju.
Inimesed on huvitatud kohtades, kus kirik kasvab.
Elame olukorras, kus maailmas käib parajasti suurim ärkamine,
kuid Euroopas kogudus sureb ja liigub tagurpidi.
Euroopa inimesed loevad horoskoope ja püüavad tuleviku kohta infot saada
muudel mittekristlikel viisidel.
Peaksime rääkima selgelt sellest, mida Piibel tuleviku kohta ütleb.
Jumal kuulub tulevikku.
Me ei tea, mis tuleb, kuid teame, kes tuleb - Jeesus.
Kas on veel trende?
Läänel on raske mõista lõhet moslemi- ja läänemaailma vahel.
Ma ei räägi moslemi- ja kristliku maailma vahelisest lõhest,
kuna Lääs on nüüdseks vaid osaliselt kristlik.
Ma ei räägi moslemite ega islami vastu, vaid püüan näha asju
nii, nagu nad on.
Moslemite meelest vallutab islam kogu maailma
ja maailmaajastu lõpuks on kogu maa elanikud moslemid.
Samas käskis Jeesus minna ja teha kõik rahvad jüngriteks.
Nende kahe vahel on väga huvitav paralleel.
Moslemimaailmas on kaks arvamust -
ühtede meelest pole moslemimaailm veel piisavalt arenenud,
et Läänele väljakutset esitada, kuna on sotsiaalselt,
poliitiliselt ja veel paljuski maha jäänud.
Väike osa moslemeid aga arvab, et relvade ja pommidega
võib maailmas juba praegu võimu haarata.
Sellise arvamuse esindajaid on väga palju näiteks Pakistanis,
kus on kümneid tuhandeid koraanikoole,
mis ajupesevad noori tapma isegi teisi moslemeid, kes ei usu samamoodi,
kuid eelkõige siiski kristlasi, ameeriklasi ja juute.
Suurima viha osaliseks on juudid - maailmas leviv Iisraelivastane
liikumine on tohutu.
Järgnevad ameeriklased ja äratuskristlased.
See lõhe kasvab pidevalt.
Lääne meelest ei oma usk enam mingit tähendust
ja ei osata suhtuda sellesse selgelt religioossesse väljakutsesse,
mida islam mitmel pool maailmas endast kujutab.
Maailma rahvaarv on 1000 korda suurem kui Soomes -
Soome rahvastik moodustab kogu maailma omast umbes ühe promilli.
Kujutleme, et maailm on Soome suurem versioon.
Tegelikult on olukord vastupidine - Soome on äärmiselt väike osa
täiesti teistsugusest maailmast, kus usul on väga keskne roll.
Nii ei mõista Soome ega paljude teiste lääneriikide poliitikud,
kuidas antud olukorda käsitleda.
Kas see Iisraeli-vastasus on ka üks tänapäeva trendidest?
Ma ei ole kunagi oma elus näinud nii palju Iisraeli vihkamist,
kui praegu.
ÜRO-s nii Genfis kui New Yorgis võib täheldada,
et kõik maailma probleemid johtuvad Iisraelist.
Paljud usuvad juba tõsiselt, et World Trade Center'i rünnaku
korraldas Iisrael ja lennukite piloodid olid Mossadi agendid,
mitte moslemid.
Sellise maailmavaate esindajatega on raske vestelda.
ÜRO-s on selgelt näha, et enamus vastu võetud resolutsioonidest
mõistavad hukka Iisraeli.
Iisrael pole süütu tuvike, see teeb vigu
ja neid tuleb kritiseerida, nagu ka muid riike,
kuid vahel on tunne, et kui Põhja-Koreas toimuks maavärin,
arvaks enamus, et selle korraldas Iisrael.
See viha ületab igasuguse mõistuse.
Tundub, et tänapäeval on neil rahvuslikel konfliktidel suur roll?
Maailmas on hetkel 40 konflikti, kus religiooni kasutatakse tihti
poliitilise toe saavutamiseks.
See on põhjustanud Läänes veendumust,
et religioon on kõigi probleemide allikas.
Soomes näiteks suhtutakse täna kristlusesse negatiivsemalt
kui kunagi varem.
Seda on näha koolide söögipalvest, hommikupalvest
ja muudest sarnastest teemadest rääkides.
Kristluse suunas puhuvad üsna külmad tuuled.
Sul on hea võimalus oma ameteis neid maailma trende jälgida.
Kuidas peaksime rääkima Jeesusest sellises keerulises maailmas,
kus valitseb palju viha, inimesed kardavad tuleviku pärast
ning esineb palju probleeme inimsuhetes?
Kuidas võiksid kristlased omada sellises olukorras
positiivset, haaravat sõnumit?
Peaksime meeles pidama, et kohe pärast Jeesuse surma ja ülestõusmist
sattus ristiusk mitmelt poolt tugeva surve alla.
Kristlased palvetasid, paastusid ja mõtlesid,
kuidas võiksid nad kuulutada, et Jeesus polnud tavaline inimene,
vaid täiesti erinev kõigist varem elanuist ja tulevikus elavaist.
Nad leidsid ühe kreekakeelse sõna - 'kyrios', mis tähendab 'isandat'.
Tolleaegne lühim usutunnistus oli - Jeesus Kristus on Issand.
Sõna 'isand' (herra) on soome keeles liiga kitsa tähendusega.
Pöördume tiitliga 'härra' sõjaväes ülemuste ja riigis presidendi
või mis tahes meessoost inimese poole.
Nii kaotab sõna 'isand' või 'härra' oma tähenduse.
Kui võtta sõna 'kyrios' ja vaadata, millises kontekstis seda kasutatakse
ja mida see tähendab, siis on see kui teemant,
kust särab läbi palju erinevaid kauneid värvitoone.
Sõnal 'kyrios' on kreeka keeles kaksteist tähendust -
see tähendab näiteks väga kõrge auastmega isikut.
Kui keegi kohtuks näiteks keisri või riigipeaga,
pöördus ta tema poole sõnaga 'kyrios',
mille ingliskeelne vaste oleks 'sir'.
Samas tähendab 'kyrios' väga lähedast isikut, keda sa armastad
ja kes armastab sind.
Näiteks kirjutas üks sõdur 1. sajandil oma isale:
"Armas isa!", kuid kasutas sõna 'kyrios'.
Meil on siis väga kõrgeauline isik, kes armastab sind
ja keda sina armastad ning kellele sa kirjutad kui kallile isale.
Piibel kasutab sõna 'kyrios' ka viinamäe omaniku kohta.
Uues Testamendis tähendas 'kyrios' viinamäe omanikku,
kes ootab oma viinapuudelt head saaki,
kuhu ta saadab oma töölisi tööle ja kus ta päeva lõpus kontrollib,
kas ta saab soovitud vilja või mitte.
Sõna 'kyrios' esineb Uues Testamendis 265 korda
ehk see on üsna keskne mõiste.
See tähendab ka 'isandat' kui 'orja' vastandit -
kedagi, kellel on omandiõigus mingi asja või inimese suhtes.
See tähendab ka maja isandat, maja peremeest.
Uus Testament esitab meie maailma kui maja,
kuhu on tulnud asjasse puutumatuid inimesi või vaimseid jõude,
kes püüavad mõjutada tolle kõrge isiku armastatud lapsi
ja nii viskab majaperemees need sissetungijad ühel päeval välja.
Kuid sellest ei piisa, oleme alles poolel teel.
'Kyrios' tähendab ka 'esimeest' või 'eestkõnelejat'.
Kui naine 1. sajandil abiellus ja ta tal ei olnud isa ega vendi,
võis ta paluda mõnd naabrimeest oma 'kyrioseks' ehk eestkõnelejaks,
kes seisis selle naise õiguste eest ja sõlmis abielulepingu,
otsekui jurist või advokaat.
'Kyrios' tähendab ka sõjalist võimu omavat isikut,
kes liigutab suuri armeesid, vaimset ülemjuhatajat.
Hiljem kasutati seda sõna ka keisrivõimust rääkides
ja heebreakeelne sõna 'yahveh' tõlgiti samuti 'kyrioseks'.
Kui Jeesus Kristus on Issand, on ta kõrgeauline isik;
armas isik, kes meid armastab; viinamäe omanik,
kes tuleb päeva lõppedes saaki kontrollima;
Ta on isand, mitte ori; Ta on selle maailmamaja isand;
Ta on meie eestkõneleja Jumala ees; Tal on võim juhatada taevavägesid;
Talle kuulub keiserlik võim ja Ta on Jumal.
Seda tähendabki see, et Ta on Issand.
Pauluse meelest igatses Jumal, et kord nõtkuvad kõik põlved
ja tunnistavad kõik keeled, et Jeesus Kristus on Issand.
Seal, kus Kogudus kasvab, on inimesed seda mõistnud.
Nad elavad selle järgi, kuulutavad seda,
ja demonstreerivad Jeesuse Issandaks olemist.
Läänes seevastu, näiteks ülikoolides,
kritiseeritakse kõike, mida Jeesuse kohta on kirjutatud.
Mind kurvastab, et Euroopa ja kristlus on ainus usk maailmas,
mis rebib oma Pühakirja ribadeks.
Teistes maades austatakse oma Pühakirja hoopis teisiti.
Nii et meil on parandamisruumi.
Kui Jeesus oli Uues Testamendis algkristlastele
ja neile seal, kus Kogudus kasvab, niivõrd tähtis,
siis miks kuulutame meie Teda kirikutes nii ettevaatlikult?
Viimasel ajal tunnen suurt muret selle üle,
et kristlik identiteet on muutunud Soomes väga nõrgaks.
Eile kuulsin Aafrika-reisist, kus oli olnud rühm Soome noori,
kes laulsid ja tutvusid kohaliku kultuuriga,
kuid ütlesid pidevalt, et nad ei ole kristlased,
isegi kui olid mõne kiriku liikmed.
Nad kartsid kedagi solvata.
Isegi Soomes küsivad moslemid, miks te häbenete oma usku,
miks te ei loe oma Pühakirja, ei palveta,
miks te ei käi kirikus?
Loodan, et Soomes tuleb selline ärkamine,
kus ütleme rõõmsalt, et armust oleme kristlaseks saanud
me rõõmusõnum ja lootus tuleviku suhtes on see,
et Jeesus Kristus ei ole üksnes Issand, vaid isandate Issand.
Oled maailmas oma ülesandeid täites seda sõnumit alal hoidnud.
Räägi, millega tegelevad sinu loodud ühendused -
näiteks "First Step Forum"?
"First Step Forum'isse" kuulub endisi peaministreid,
parlamendiliikmeid, Europarlamendi liikmeid, meediategelasi BBC-st
ja rahvusvahelisi investoreid, kes kõik järgivad Jeesust.
Tahame ehitada selliseid sildu eelkõige islamimaadesse,
et saaksime rääkida Jeesusest, kuid aidata seal ka vähemusi,
nagu näiteks mosleminaisi.
Püüame ette näha ka inimohvritega tulevikukonflikte.
Kas "First Step" ehk 'esimene samm' püüab ennetada millegi juhtumist?
Just. Tahame näha homset juba täna ja tegutseda enne,
kui naised vägistatakse, lapsed jäävad orvuks jne.
Teeme selle moslemitest juhtidega rääkides kohe selgeks,
et järgime Jeesust ja tahame teie riigile õnnistuseks olla.
Oled olnud pikalt "Märtrikoguduse sõprade" ühenduses.
Mis ühendus see selline on?
"Märtrikoguduse sõbrad" on Soome ühendus,
mis tegutseb tagakiusatud kiriku heaks, aitab mitmel pool -
saadame Piibleid, toitu, raha, külastame tagakiusatud kristlasi
sõnumiga, et nad pole üksi, palvetame nende eest,
jagame infot Läänes ja püüame kannatavaile kristlastele
umbes 30 riigis näidata, et Kristuse Ihu on üks.
Kui kannatab üks ihu liige, kannatab terve ihu.
Soomes oli ühendusele Nõukogude Liidu ajal väga tugev toetus.
Tänapäeval ei pane paljud tähele, et tagakius jätkub.
Kui tugevalt näed vajadust selle töö järele tänapäeval?
Sõltub, millist sõna kasutada.
Kui rääkida tagakiusust, siis milles see seisneb?
Kas selles, kui inimese kallal tarvitatakse vägivalda
või ta kaotab usu pärast töö jne?
ÜRO inimõiguste deklaratsioonist lähtudes järeldub, et täna puudub
ligi 60 riigis rohkem kui sajal miljonil kristlasel usuvabadus.
See on täna Lääne kirikus tundmatu valdkond,
millest on kahju, kuna samas räägitakse, et Kristuse Ihu on üks.
Soome kirik aga tegutseb kui mingi soome vaimulik klubi.
Räägime sinuga kristlaste olukorrast ka ühes järgmises saates,
kuid kui kedagi huvitab pidev aktuaalne info, kust seda saaks?
Meil on iganädalane tasuta soomekeelne palvesoovide kiri,
mida võib tellida e-posti kaudu aadressilt www.marttyyrit.info
Selle kaudu on võimalik jälgida, mida Jumal maailmas teeb.
Me ei räägi seal üksnes probleemidest ja tagakiusamisest,
vaid ka ärkamisest ja selle tundemärkidest mujal maailmas.
On väga innustav näha, kui suur on Jumal.
Aitäh, Johan Candelin, et innustasid meid siin saates
ja õnnistust sulle kõigis sinu ülesannetes.
Aitäh teile, kallid vaatajad!
Lisateavet saab aadressilt: www.marttyyrit.info
Pidage meeles tänast sõnumit, et hoolimata maailma keerukusest
ja selle hirmutavatest trendidest, Jeesus on Issand.
Õnnistust sinu nädalasse ja nädala pärast kohtume taas Piiblikohvikus!
Toimetaja: Leif Nummela
Tõlge: Monika Jaaguri